
Privind aprobarea normelor metodologice privind constituirea si acordarea de

stimulente personalului  din aparatul propriu al Primariei Municipiului Timisoara


In cadrul Primariei Municipiului Timisoara functioneaza servicii de specialitate avand ca atributii legale stabilirea, controlul, urmarirea si incasarea impozitelor, taxelor si altor venituri ale bugetului local, solutionarea obiectiunilor si contestatiilor formulate impotriva actelor de control si impunere. 


In vederea stimularii personalului din cadrul unitatilor administrativ teritoriale cu atributii in stabilirea, controlul, urmarirea si incasarea impozitelor si taxelor locale, prin art. IV din OG nr. 29/2004 pentru reglementarea unor masuri financiare se stabileste ca unitatile administrativ teritoriale, in calitate de creditor fiscal local pot constituilunar fonduri de stimulente personalului din compartimentele de specialitate prin aplicarea cotei de 5%, asupra sumelor incasate :

a) prin executare silita, conform legii ;


b) in cadrul procedurii de reorganizare judiciara si a falimentului


c) din impozite si taxe locale stabilite ca urmare a constatarii de bunuri impozabile sau taxabile, stabilite suplimentar peste nivelul celor declarate de catre contribuabil, rezultat al inspectiilor fiscale efectuate, precum si din dobanzile si penalitatile de intraziere aferente acestora. 

Constituirea si utilizarea fondului pentru acordarea de stimulente are drept scop pe de o parte imbunatatirea activitatii de colectare a impozitelor si taxelor locale, identificarea de noi surse de venituri  la bugetul local iar pe de alta parte o mai buna motivatie a personalului implicat in activitatea de stabilire, control, urmarire si incasare a impozitelor, taxelor si alte resurse care se fac venit la buget local, precum si atragerea de noi surse la bugetul local.

In sensul stimularii tuturor angajatilor Primariei Municipiului Timisoara care contribuie la atragerea la bugetul local de surse suplimentare de venit, consideram oportuna includerea in categoria beneficiarilor de stimulente inclusiv a celor care constata, stabilesc sau incaseaza creanta care ulterior va fi incasata prin executare silita. Astfel, in functie de complexitatea activitatilor specifice constatarii, stabilirii, incasarii si executarii silite a creantelor bugetare, prin norme de prodecura se vor stabili cotele ce revin fiecarui compartiment in parte. 


Avand in vedere cele prezentate mai sus:

P R O P U N E M : 

1. Aprobarea Normele metodologice privind constituirea si utilizarea fondurilor destinate stimularii personalului din aparatul propriu al Primariei Timisoara cu atributii in stabilirea, constatarea, controlul, urmarirea si incasarea creantelor fiscale locale. 

2. Revocarea HCL nr. 173/2003 privind constituirea si utilizarea fondurilor de stimulente acordate personalului din aparatul propriu al Primariei Municipiului Timisoara care contribuie la atragerea sumelor la bugetul local.

